kardosdrur/scandi-wiki huggingface dataset:
J.N.A. Madvig

Johan Nikolai Agathon Madvig (født 27. februar 1833 i København, død 27. september 1919 i København) var en dansk jurist og retsformand.

Han var søn af professor Johan Nicolai Madvig. Han blev student fra Borgerdydskolen på Christianshavn 1850, juridisk kandidat 1857, underkastede sig 1861 den retsvidenskabelige prøve i Flensborg, manuducerede til juridisk embedseksamen og blev 1857 volontør, 1859 assistent, 1861 kancellist og 1863 fuldmægtig i det slesvigske ministerium. Efter en udenlandsrejse afgik han 1864 ved ministeriets opløsning. Herefter var han sysselsat med de slesvigske arkivsager og arbejdede ved Inkorporationskommissionen samt for Justits- og Indenrigsministeriet i sagerne fra de inkorporerede slesvigske distrikter. 1867-68 var han tillige sekretær ved Teaterkommissionen, hvis betænkning han udarbejdede, og 1865-72 revisionsassistent ved Landstinget, 1871-72 udgiver af Lov- og Ministerialtidende. Sidstnævnte år udnævntes han til assessor i Københavns Kriminal- og Politiret, 1879 til assessor i Landsover- samt Hof- og Stadsretten. Fra 1885 var han tillige næstformand i Sø- og Handelsretten, og 1891-1905 var han formand i denne ret.

Madvig tog virksom del i livet i Studenterforeningen og Akademisk Skytteforening og har i lang tid (1874-86) arbejdet som næstformand i Kjøbenhavns Understøttelsesforening. 1887 udgav han sin faders livserindringer og 1891 "Realregister til Domssamlingerne i civile Sager" for årene 1877-86.

Han var formand for Søfartskommissionen 1897-99, for Aktielovskommissionen 1901-02, Kommandør af 1. grad af Dannebrogordenen og Dannebrogsmand.

1867 ægtede han Caroline Jürgensen, datter af professor Christian Jürgensen; hun døde 1896.

Kilder 
 Dansk Biografisk Lexikon
 Kraks Blaa Bog 1910

Dommere i Kriminal- og Politiretten
Embedsmænd fra Danmark
Danskere i 1800-tallet
Kommandører af 1. grad af Dannebrog
Personer i Dansk Biografisk Leksikon
Medlemmer af Sø- og Handelsretten
Personer fra København
Personer i Kraks Blå Bog (afdøde)
Studenter fra Københavns Åbne Gymnasium
Merete Hegner

Merete Lisbeth Gro Hegner (født 30. juli 1952 på Frederiksberg) er en dansk skuespiller. 

Hegner læste ved Watford Palace Theatre i London i 1969, ved Inge Waërns Teaterskole i Stockholm i 1970 og blev uddannet fra Skuespillerskolen ved Aarhus Teater i 1974. 

Hun var dog allerede i en ung alder velbevandret i teaterverdenen, idet hun havde medvirket i børne- og ungdomsteater i København samt medvirket i musicalen Hair, der blev opført i Cirkusbygningen. Hun debuterede på Aarhus Teater i 1974 i rollen som Pam i Frelst. Hun var senere tilknyttet Svalegangen, Folketeatret og Aalborg Teater. For sin rolle i Jeanne d'Arc i Aalborg fik hun Oluf Poulsens Mindelegat. I 1982 vendte hun tilbage til Aarhus Teater, hvor hun blev en del af det faste ensemble. I perioder har hun desuden fungeret som underviser ved Skuespillerskolen. Fra 2000-2006 sad hun i bestyrelsen for Dansk Skuespillerforbund. Siden 2007 har hun været tilknyttet Den Jyske Opera. 

Hun arbejder i dag som skuespiller i Den Gamle By i Aarhus.

Privatliv 
Hun var gift med sceneinstruktør og skuespiller Asger Bonfils, med hvem hun har en søn.

Filmografi 
 Slingrevalsen (1981)
 Du forsvinder (2017)

Tv-serier 
 Matador (1979, afsnittet "Hen til kommoden") 
 Ludo (1985)

Referencer

Eksterne henvisninger 
 
 Om Merete Hegner på Den Jyske Operas hjemmeside

Skuespillere fra Danmark
Personer fra Frederiksberg
Alice Thorlacius

Alice Thorlacius (født 18. oktober 1949) er en dansk skuespiller.

Thorlacius er uddannet fra Skuespillerskolen ved Aarhus Teater.

Hun fik sin som Esther i Victor samme sted og har desuden medvirket i Trold kan tæmmes, som blev opsat i 1991 på Det Danske Teater.

Filmografi 
 Slingrevalsen (1981)
 Isfugle (1983)
 TAXA (1997-1999)

Eksterne henvisninger 
 

Skuespillere fra Danmark
Ka' De li' østers?

Ka' De li' østers? er en dansk krimiserie i 6 afsnit, der blev produceret af ASA Film for DR og sendt første gang i september 1967. Serien er skrevet af Leif Panduro og Bent Christensen instrueret af Ebbe Langberg. 

Serien blev bl.a. eksporteret til Norge, Sverige og DDR, hvor den blev sendt i 1977 som Mögen Sie Austern? 

I 2006 blev serien udgivet på dvd.

I november–december 2009 begyndte DR at genudsende serien på den nye digitale kultur- og historie-kanal DR K og lagde den samtidig ud på DR Bonanza.

Den blev udsendt  i en finsk version fra 1969 med titlen Pidättekö ostereista?.

Medvirkende
 Pouel Kern 
 Erik Paaske 
 Bjørn Watt Boolsen 
 John Wittig 
 Lise Ringheim  
 Karin Nellemose  
 Birgitte Price   
 Lars Lunøe
 Jørgen Buckhøj 
 Erling Schroeder 
 Claus Nissen 
 Gunnar Strømvad 
 Per Gundmann 
 Flemming Dyjak 
 Helge Scheuer 
 Søren Rode 
 Bent Bertramsen 
 Bendix Madsen
 Rita Angela 
 Caja Heimann 
 Lone Lindorff 
 John Larsen   
 Jørgen Bidstrup

Handling 
Serien følger to betjentes forsøg på at opklare et mord. 

Regnskabschef Brydesen, får sammen med sin forlovede færten af industrispionage i firmaet og begynder med pengeafpresning. Brydesens mor (enke efter en værnemager) elsker sin søn så højt, at hun dræber hans forlovede for at få ham for sig selv igen. Da sønnen opdager sammenhængen, dræber hun også ham. Titlen spiller på fundet af østersskaller i affaldsposen hos Brydesens forlovede.

Eksterne henvisninger 
 Ka' De li' østers? på DR Bonanza
 

Miniserier fra Danmark
Krimiserier fra Danmark
Danske tv-serier fra 1960'erne
Bonanza
DR-serier
Michel Belli

Michel Belli (født 20. maj 1974) er en dansk sanger.

Baggrund 
Belli er student fra Skt. Annæ Gymnasium og senere uddannet pædagog.

Karriere 
Siden starten af 1990'erne har han været musiker, fra 1996 med egne bands. Han gik solo med albummet The Reason I'm Not Evil i 2007 og har desuden skrevet et par sange til sin far, Peter Belli.

I 1987 medvirkede han i tv-serien Da Lotte blev usynlig og i 1988 var han med i filmen Rødtotterne og Tyrannos.

Michel Belli udgav i oktober 2010 album nummer to med titlen Tælle til ti.
I modsætning til Michel Bellis engelsksprogede debutalbum er alle sangene på dette album på dansk.
Michel Belli indspillet sangen "Tivolivogn" som en del af Amnestys kampagne for en international våbenhandelstraktat.

Siden 2013 har han udgivet tre album og optrådt med bandet Den Syvende Søn.

Eksterne henvisninger 
 Michel Belli på MySpace
 

Sangere fra Danmark
Pædagoger fra Danmark
Studenter fra Sankt Annæ Gymnasium
Frederik Moltke (flertydig)

Frederik Moltke er det anvendte navn om flere personer:

 Frederik Moltke (1754-1836) – dansk gehejmestatsminister
 Frederik Moltke (kammerherre) (1763-1785) – dansk kammerherre
 Frederik Moltke (udenrigsminister) (1825-1875) – dansk lensgreve, godsejer og udenrigsminister (Frederik Georg Julius Moltke)
 Frederik Moltke (1854-1936) (1854-1936) – dansk lensgreve, godsejer og politiker (Frederik Christian Moltke)
 Frederik Moltke (officer) (1877-1939) – dansk greve og officer (Frederik Josias Valdemar Otto Moltke)
Bjarne Buur

Bjarne Buur (født 7. januar 1940 i København) er en dansk skuespiller.

Buur er uddannet fra Statens Teaterskole i 1977 og debuterede allerede året i spillefilmen Honningmåne. Han har i de senere år været tilknyttet Østre Gasværk Teater og Taastrup Teater.

Filmografi 
 Honningmåne (1978)
 Pigen fra havet (1980)
 Jydekompagniet 3 (1989)
 Mimi og madammerne (1998)
 Her i nærheden (2000)

Tv-serier 
 Gøngehøvdingen (1992)
 TAXA (1997-1999)

Eksterne henvisninger 
 

Skuespillere fra Danmark
Personer fra København
Frederik Moltke (1854-1936)

Frederik Christian lensgreve Moltke (født 20. januar 1854 på Turebyholm, død 23. oktober 1936) var en dansk godsejer, politiker, kammerherre og hofjægermester, bror til Hemming Moltke.

Frederik Moltke var søn af lensgreve, kammerherre Frederik Georg Julius Moltke og hustru Caroline f. von der Maase. Han besad fra 1875 Grevskabet Bregentved og var ejer af den Moltkeske Malerisamling.

Han blev student fra Herlufsholm 1873 og tog året efter filosofikum. Han var kurator for Vemmetofte Kloster, Landstingsmand for 3 Landstingskreds fra 1894 til 1910 og sognerådsformand fra 1880 til 1921, formand for Præstø Amts Landboforening fra 1886, medlem af bestyrelsen for De samvirkende Landboforeninger i Sjællands Stift 1910-24, præsident for Dansk Fiskeriforening 1887-1902 og for Det kgl. danske Landhusholdningsselskab fra 1911 og næstformand for Dansk Ferskvands-Kultur. Han var Storkorsridder af Dannebrogordenen og Dannebrogsmand.

Han var medlem af bestyrelsen for Kysthospitalet på Refsnæs og af Foreningen til at fremme Blindes Selvvirksomhed; medlem af Komitéen for Børne- og Sygeplejen i Dansk Vestindien, af Landmandsbankens bankråd til 1922 og af Faxe Kalkbruds bestyrelse. Formand for Sparekassen for Grevskabet Bregentved og Omegn samt tilsynsmand ved Landbohøjskolen.

Han var gift med Magdalene "Magda" Estrup, f. 8. november på Skaføgård, datter af godsejer og konseilspræsident J.B.S. Estrup.

Kilder 
 Kraks Blaa Bog 1910 og 1929

Lensgrever fra Danmark
Frederik 04
Godsejere fra Danmark
Sognerådsformænd fra Danmark
Landstingsmedlemmer i 1890'erne
Landstingsmedlemmer i 1900'erne
Landstingsmedlemmer i 1910'erne
Foreningsformænd fra Danmark
Landstingsmedlemmer fra Højre (1881-1915)
Storkors af Dannebrog
Personer i Kraks Blå Bog (afdøde)
Personer i Dansk Biografisk Leksikon
Kammerherrer fra Danmark
Hofjægermestre fra Danmark
Præsidenter for Det Kongelige Danske Landhusholdningsselskab
Herlovianere
Cuenca (Ecuador)

Cuenca er Ecuadors tredjestørste by og hovedstad i provinsen Azuay. Byen blev ifølge den spanske historiker Diego Hurtado de Mendoza grundlagt i år 1557. Cuencas historiske centrum er på UNESCOs verdensarvsliste.

Referencer

Eksterne henvisninger 
 UNESCO World Heritage Centre – Historic Centre of Santa Ana de los Ríos de Cuenca

Byer i Ecuador
Verdensarvsområder i Nord- og Sydamerika
Etableret i 1557
Niels Bransager

Niels Peter Bransager (22. november 1873 i Torpet – 29. marts 1915) var en dansk journalist og radikal politiker, bror til . Han var medlem af Folketinget 1908-1910 og redaktør af Venstres Folkeblad i Ringsted fra 1902 til sin død i 1915. Han var formand for Provins-Journalistforeningen.

Bransager var med til at afsløre økonomiske uregelmæssigheder i ØK i den såkaldte Kinch-affære i 1913.

Niels Bransager var et stiftende medlem af Det Radikale Venstre i 1905. Han forfattede et Opraab til Organisation:

Forfatterskab 
 (sammen med Palle Rosenkrantz), Den danske Regering og Rigsdag 1901: Biografier og Portrætter, Dansk Grafisk Forlag 1901-03. Digitaliseret hos Google Books
 Om Programmet, udarbejdet paa Foranledning af Hovedbestyrelsen for det radikale Venstres Landsforbund, 2. oplag 1906, 3. oplag 1915.
 Artikler og Taler, Venstres Folkeblad 1916.
 Omkring Østasiatisk Kompagni, 1917 [offentliggjort i Venstres Folkeblad, Ringsted, 1.-13. december 1913].

Henvisninger

Kilder og eksterne henvisninger 
 Helge Jensen, "Niels Bransager – en biografisk skildring af folketingsmanden og redaktøren fra Alsted", Årbog for Historisk Samfund for Sorø Amt 2002.
 Opraab til Organisation hos Det Radikale Venstre

Eksterne henvisninger 
 

Journalister fra Danmark
Chefredaktører fra Danmark
Foreningsformænd fra Danmark
Tidligere folketingsmedlemmer fra Det Radikale Venstre
Folketingsmedlemmer i 1900'erne
Folketingsmedlemmer i 1910'erne
Biografiforfattere fra Danmark
Personer i Kraks Blå Bog (afdøde)
Dansksprogede forfattere fra Danmark
Personer i Dansk Biografisk Leksikon
Azuay

Azuay er en provins i Ecuador, dannet den 25. juni 1824. Dens areal er på 8.100 km² og med ca. 600.000 indbyggere. Provinshovedstaden er Cuenca. Provinsen ligger i det sydlige centrale højland i Ecuador, med bjergtoppe på 4500 m.o.h. Her ligger også El Cajas nationalparken. Azuay gennemskæres af den Panamerikanske motorvej.

Administrativ inddeling 
Provinsen er underopdelt i 15 cantoner.
 Camilo Ponce Enríquez
 Chordeleg
 Cuenca
 El Pan
 Girón
 Guachapala
 Gualaceo
 Nabón
 Oña
 Paute
 Pucará
 San Fernando
 Santa Isabel
 Sevilla de Oro
 Sigsig

Eksterne henvisninger 
 Provincial Prefecture's Official Page 

Provinser i Ecuador
Erhvervsleder

En erhvervsleder er en person, der leder en virksomhed; ofte en administrerende direktør, et andet medlem af ledelsen eller en bestyrelsesformand. Erhvervslederen behøver ikke at have personlige økonomiske interesser i virksomheden, men kan være ansat af bestyrelsen. Erhvervsledere, der selv har grundlagt virksomheden kaldes også selvstændige eller iværksættere.

Ledelse
Stillingsbetegnelser
Georg C.C.W. Prahl

Georg Carl Christian Wedel Prahl (født 28. september 1798 nær Grimstad, død 29. marts 1883) var en norsk officer og industrimand. 

Prahl blev 1816 officer, 1843 kompagnichef i Bergenske brigade og tog afsked 1878. Han var meget virksom på forskellige industrielle områder (bogtrykkeri, jernstøberi m. m.), til dels som den første i Bergen på disse felter, men er navnlig bekendt ved det af ham 1827 i Bergen oprettede stentrykkeri, det første i denne by og tillige et af de første i Norge, og som han i en længere årrække ledede med assistance af flere udmærkede litografer, som Henrik Bucher, J.L. Losting og flere. 

Fra dette officin er udkommet flere værker, som for sin tid var av værdi; foruden enkelte generalkort over Norge, kystkort, musikalier og så videre vandt hans Norsk Skole atlas (1836) stor anerkendelse og udbredelse, ligesom hans Godtkøbsatlas (1859, nyt opl. 1874). En stor mængde prospekter, portrætter og navnlig Samling af Norges mest ejendommelige Bondedragter (1827—30), der nu komplet hører til de større sjældenheder, har en ikke ringe kulturhistorisk interesse.

Kilder 
 

Erhvervsfolk fra Norge
Officerer fra Norge
Grafikere fra Norge
Nordmænd i 1800-tallet
Salmonsens
Armhule

Armhulen (latin: axilla) betegner det område på menneskekroppen, der er placeret lige under det led, der forbinder armen med skulderen.

Armhulen er fra puberteten behåret hos både mænd og kvinder og rummer store svedkirtler samt en række lymfeknuder.

Bevægeapparatets anatomi
Sabbat (flertydig)

Sabbat har flere betydninger:
 Sabbat – den jødiske ugentlige hviledag
 Sabbatår – et år hvor man holder fri fra arbejde og/eller studier (oprindeligt et år hvor markerne skulle ligge brak)
 Sabbat (band) – et japansk black/thrash metal-band dannet i 1984
 Heksesabbat (også kaldet sort sabbat) – en sammenkomst for hekse og troldmænd, hvor der bl.a. afholdes sort messe
Johan Ludvig Losting

Johan Ludvig Losting (født 11. september 1810 i Bergen, død 31. marts 1876) var en norsk litograf og maler.

Losting ansattes tidlig, efter at have gennemgået sin fødebys tegneskole og efter nogen tids selvstændig virksomhed som portrættegner, ved det af kaptajn Prahl i Bergen 1827 oprettede Lithografiske Officin, det første i denne by. Som tegner og litograf udførte ban her en række — nu til dels sjældne — prospekter, portrætter og nationaldragter, særlig fra Bergen og omegn, og foretog sammen med Prahl rejser i Tyskland for videre at uddanne sig i Litografien.

Til dette officin var han i en længere årrække knyttet og udviklede sig efterhånden til en dygtig tegner og litograf navnlig på det specielle område, hvortil hans navn vil blive knyttet. Til D.C. Danielssens og C.W. Boecks værk Om Spedalskheden (1847) tegnede og litograferede han således plancherne, og den dygtighed, han i herved lagde for dagen, skaffede ham 1849 et statsstipendium til et studieophold i Paris.

1855—62 udkom de samme forfatteres store værk om hudens sygdomme, hvortil de kromo-litograferede tavler ligeledes var udførte af Losting. De vakte megen opmærksomhed og forskaffede ham flere udmærkelser (Mention honorable i Paris 1855 og medalje af 1. klasse ved den nordiske Kunst- og Industriudstilling i København 1872). I Bergen underviste Losting i tegning og maling. Blandt hans elever var således Henrik Ibsen.

I Oslo Bymuseum findes en række portrætter og prospekter af Losting. Lostings utrættelige arbejdskraft og varme interesse for alt, hvad der kunde befordre udviklingen af kunstens trivsel i hans fødeby, blev også stærkt benyttet. Særlig har han været et virksomt medlem af den bergenske kunstforenings bestyrelse i en længere årrække.

Kilder 

 

Malere fra Norge
Grafikere fra Norge
Nordmænd i 1800-tallet
Personer fra Bergen
Stay Hungry

Stay Hungry er det tredje album af det amerikanske heavy metalband Twisted Sister. Albummet blev udgivet den 10. maj 1984 og indeholder bandets to største hits, "We're Not Gonna Take It" og "I Wanna Rock" samt balladen "The Price."

På forsiden, holder forsanger, Dee Snider, et stort kødben.

Spor 
 "Stay Hungry" – 3:03
 "We're Not Gonna Take It" – 3:38
 "Burn in Hell" – 4:43
 "Horror-Teria: The Beginning" – 7:45
 "Captain Howdy" – 3:44
 "Street Justice" – 3:58
 "I Wanna Rock" – 3:06
 "The Price" – 3:48
 "Don't Let Me Down" – 4:26
 "The Beast" – 3:30
 "S.M.F." – 3:00

Referencer 

Album fra 1984
Twisted Sister-album
Shock rock

Shock rock er rockmusik som anvender flere kneb fra skrækfilmgenren for at skræmme publikum; for eksempel ved at vise henrettelser med makabre og blodige effekter. 
Screamin' Jay Hawkins var en af de første til at spille hvad der kunne betegnes som shock rock. Efter hans succes med hittet "I Put a Spell on You" fra 1956 begyndte Hawkins at have et sceneshow hvor han stod op fra en kiste, sang til et kranium han kaldte Henry og en gummislange uden navn samt detonerede røgbomber. En engelsk variant var Screaming Lord Sutch, som optrådte med et lignende show fra 1960'erne og fremefter.
Shockrockens mest kendte person er nok Alice Cooper, som banede vejen for mange imitatorer, blandt andet sminkede grupper såsom KISS, W.A.S.P. og GWAR, samt inspirerede de tidlige pionerer i genren black metal via hans tekster om Satan og lignende "onde" emner. En anden populær musiker indenfor shock rock er Marilyn Manson.

Populære Shock Rock-artister 

Alice Cooper
Marilyn Manson
Kiss
Rob Zombie
GWAR
Static X
W.A.S.P.
Slipknot
Mushroomhead
Lordi

Fodnoter

Eksterne henvisninger 
 Shock rock-kunstnere på Last.fm

Rock
Exposition universelle (1900)

Exposition universelle var en verdensudstilling, der blev afholdt i Paris, Frankrig 1900. Udstillingen skulle fejre de teknologiske fremskridt i det 19. århundrede og fremskynde udviklingen ind i det 20.

Udstillingen varede fra 15. april til 12. november 1900. Flere end 50. millioner mennesker besøgte udstillingen, og skabte et overskud for den franske regering på 7.000.000 franc. Udstillingen indeholdt godt 76.000 udstillinger, og dækkede et område på 1,12 kvadratkilometer.

Flere kendte bygninger i Paris blev bygget til udstillingen heriblandt Paris-Gare de Lyon, Gare d'Orsay, Pont Alexandre III, Grand Palais, La Ruche og Petit Palais. Den første linje i Metro de Paris startede også under udstillingen. 

En del af udstillingen var det 2. OL i nyere tid, der var spredt ud over 5 måneder.

Notable Præsentationer 
 Tonefilm
 Rulletrapper
 Verdens største Refraktor

Eksterne henvisninger 

1900
Begivenheder i 1900
Deströyer 666

Deströyer 666 er et australsk/hollandsk blackened death/thrash metal-band. Bandet startede som et enmandsband for K. K. Warslut mens han boede i Australien, men har i dag medlemmer fra både England, Holland og Tyskland.

Medlemmer 
 K. K. Warslut – vokal, guitar, bas
 Ian Shrapnel – guitar, vokal
 Matthew Petropoulos – bas
 Mersus – trommer

Tidligere medlemmer

Diskografi

Studiealbum 
 1997: Unchain the Wolves
 2000: Phoenix Rising
 2002: Cold Steel... For an Iron Age
 2009: Defiance

Ep'er 
 1995: Violence Is the Prince of This World
 1998: Satanic Speed Metal
 2000: King of Kings / Lord of the Wild
 2002: ...Of Wolves, Women & War
 2003: Terror Abraxas

Demoer 
 1994: Six Songs with the Devil

Referencer

Eksterne henvisninger 

 
 

Metalgrupper fra Australien
Dødsmetalgrupper
Thrash metal-grupper
Musikgrupper fra 1994
Træning

Ved træning indenfor sport forstås systematisk udførsel af øvelser med henblik på opnåelse af fysisk form (fysisk træning), færdigheder eller erfaring. Undertiden benyttes ordet også om motion, der ikke nødvendigvis er systematisk, og hvor målet snarere er rekreation og bevarelse af et godt helbred.

Fysisk træning 
Ved fysisk træning forstås systematisk påvirkning af kroppen over tid med henblik på forbedring af fysiologiske, psykiske og sociale egenskaber, der har betydning for kroppens præstationsevne. Dette omfatter bl.a. styrketræning, udholdenhedstræning og spændstighedstræning.

Se også
 Strækøvelse
 Træner

Eksterne henvisninger 
 http://videnskab.dk/krop-sundhed/behover-man-lave-straekovelser-efter-traening

Læring
Sport
Sundhed
Pac-Man World

blev udgivet på 20-årsdagen for Pac-Mans skabelse. Det er et 3-D-baseret platformspil, udgivet til PlayStation den 30. september 1999. Det blev senere udgivet til Game Boy Advance den 17. november 2004.

Historie 

I spillets historie er Pac-Mans venner og familie, bestående af Ms. Pac-Man, Baby Pac, Pac Jr., Professor Pac, hunden Chomp Chomp og Pooka, er blevet taget til fange af den onde Toc-Man. Toc-Man er en gigantisk robot-efterligning af Pac-Man skabt af Orson, der konstant forsøger at stjæle Pac-Mans identitet. Det er derfor op til Pac-Man, at tage til Ghost Realm for at befrie sine venner, der alle er spæret inde i forskellige verdener.

World
Computerspil fra 1999
Game Boy Advance-spil
PlayStation-spil
Louisiana Purchase Exposition

Louisiana Purchase exposition uofficielt kendt som Verdensudstillingen i St. Louis var en Verdensudstilling afholdt i St. Louis, USA i 1904, for at fejre hundredåret for Louisiana-købet. Udstillingen varede fra 30. april til 1. december 1904.

Udstillingens område på 4,9 kvadratkilometer, designet af George Kessler, var placeret i Forest Park og dele af Wahington Universitys campus, og var den største udstilling på den tid. Der var godt 1.500 bygninger sammenbundet af godt 120 kilometer veje og stier.

Der var udstillinger fra 62 lande, USAs regering og 43. af de dengang 45 amerikanske stater.

Bygninger 
Som ved World's Columbian Exposition i Chicago i 1893, var de fleste bygninger ved udstillingen midlertidige konstruktioner, der kun skulle stå i et til to år. De blev bygget af et billigt materiale, der bestod af gips og hampfibre. På trods af dette står flere af bygningerne endnu.

The Palace of fine arts, designet af Cass Gilbert, havde en stor indendørs skulpturpark inspireret af det romerske Caracalla Badene. Det huser i dag St. louis kunstmuseum.

Udstillingens administrationsbygning er i dag Brookings Hall, en del af Washington University. En kopi af bygningen blev rejst ved Northwest Missouri State University grundlagt i 1905 i Maryville, Missouri.

Festival Hall indeholdt verdens største Orgel på den tid. Efter udstillingen blev det købt af John Wanamaker og indbygget i Wanaker's, der var det første Stormagasin i Philadelphia.

Nye Madvare 
En del madvare blev præsenteret og populariseret på udstillingen for første gang. Heriblandt, Isvafler, Hotdogs, Iste, Jordnødesmør, Candyfloss og Dr. Pepper

Sommer-OL 1904 
Sommer-OL 1904 var en dal af udstillingen i St. Louis. Det var det første OL der blev afholdt i USA. Sportsarrangementerne var spredt over flere måneder, og blev overskygget af verdensudstillingen. Med høje rejseudgifter valgte mange europæiske atleter ikke at stille op. Heller ikke de moderne olympiske leges grundlægger Pierre de Coubertin mødte op.

Deltagende Lande

Lande med egne bygninger

Andre Lande 

| width="15%" align="left" valign="top" |
 
 
 
  Costa Rica
 
  Egypten
  Etiopien
| width="15%" align="left" valign="top" |
  Grækenland
  Haiti
  Honduras
  Monaco
 
 
  Peru
 
| width="15%" align="left" valign="top" |
 
 
  El Salvador
  Rhodesia
 
 
 
 
  Venezuela

Referencer

Eksterne henvisninger 

 Online Udstilling af the Missouri Historical Society
 the 1904 World's Fair Societys hjemmeside
 Interaktivt kort over udstillingen

Verdensudstillinger i USA
Begivenheder i 1904
St. Louis
Milan Kučan

Milan Kučan (født 14. januar 1941) er en slovensk politiker og statsmand. Han var Sloveniens første præsident efter de blev uafhængige fra Jugoslavien i 1991. Han blev genvalgt i 1997 og afsluttede sin præsidentperiode i 2002.

Eksterne henvisninger 

Sloveniens præsidenter
Politikere fra Slovenien